《雪沧同登西城楼以诗见示次元韵》
清代·林寿图

长乐门开晓角愁，谈兵人老雪盈头。咸京自昔兴亡地，渭水无盈日夜流。

莽荡川原连战垒，艰难刍秣唱军筹。玉关定远今谁属，怅立西风缥缈楼。

作者简介：福建闽县人，字颖叔。道光二十五年进士。官至陕西布政使。光绪二年调山西。次年因历年旱荒，协饷解不及额革职。卒年七十七。有集。